Document ID: /fineweb-2-swissfilter-quality_10-filterrobots/filtered/01775.jsonl.gz/77

Na karanténny zoznam Švajčiarska sa Česko dostalo naposledy 15. januára tohto roka. Od zajtra sa karanténa konečne ruší.
Skoro 4 mesiace museli cestujúci, ktorí viac ako 24 hodín pobudli na území Česka, po príchode do Švajčiarska nastúpiť do 10-dňovej karantény. Toto opatrenie samozrejme výrazne obmedzilo cestovanie.
Zlepšujúca sa situácia u našich západných susedov sa podpísala pod ukončenie tohto opatrenia s platnosťou od 6.5.2021. Takisto sa ruší povinnosť predloženia negatívneho testu PCR pri prechode švajčiarskou hranicou.
Prečítajte si aj: Od zajtra môžeme zo Slovenska cestovať do Švajčiarska bez karantény
Od zajtra bude jedinou povinnosťou vyplniť príjazdový formulár v prípade, že osoba pricestuje na územie Švajčiarska verejnou dopravou. Formulár je potrebné vyplniť za každú cestujúcu osobu zvlášť. Vo formulári uvádza zákonný zástupca aj svoje deti.
Formulár sa nevypĺňa pri cestovaní osobným vozidlom alebo pri tranzite s úmyslom pokračovať v ceste do inej krajiny.
Zdroj: www.mzv.cz
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.